Byla C-591/10

Littlewoods Retail Ltd ir kt.

prieš

Her Majesty’s Commissioners of Revenue and Customs

(High Court of Justice (England & Wales), Chancery Division prašymas priimti prejudicinį sprendimą)

„Antroji ir Šeštoji PVM direktyvos — Pirkimo mokestis — Permokos grąžinimas — Palūkanų mokėjimas — Taisyklės“

Sprendimo santrauka

Europos Sąjungos teisė – Privatiems asmenims suteiktos teisės – Pažeidžiant Sąjungos teisę surinkti mokesčiai – Pridėtinės vertės mokesčio grąžinimas kartu su palūkanomis nuo jo sumos – Taisyklės – Nacionalinės teisės taikymas – Ribos – Veiksmingumo ir lygiavertiškumo principo laikymasis – Patikrinimas, kurį turi atlikti nacionalinis teismas

(Tarybos direktyvos 77/388 11 straipsnio C skirsnio 1 dalis)

Sąjungos teisę reikia aiškinti taip, kad pagal ją reikalaujama, jog per didelę pridėtinės vertės mokesčio sumą, kurią atitinkama valstybė narė surinko pažeisdama Sąjungos teisės nuostatas pridėtinės vertės mokesčio srityje, sumokėjęs apmokestinamasis asmuo turėtų teisę susigrąžinti pažeidžiant Sąjungos teisę surinktą mokestį ir gauti palūkanas nuo šio mokesčio sumos. Nacionalinėje teisėje laikantis veiksmingumo ir lygiavertiškumo principų turi būti nustatyta, ar palūkanos nuo pagrindinės sumos turi būti skaičiuojamas pagal paprastųjų palūkanų, sudėtinių palūkanų ar kitą palūkanų sistemą.

Atsižvelgiant į veiksmingumo principą, pagal kurį valstybei narei draudžiama daryti taip, kad Sąjungos teisės suteiktų teisių įgyvendinimas taptų praktiškai neįmanomas ar per daug sudėtingas, nacionalinės taisyklės, būtent susijusios su galbūt mokėtinų palūkanų skaičiavimu, turi nekliudyti apmokestinamajam asmeniui gauti adekvačią nuostolių, patirtų dėl neteisėto pridėtinės vertės mokesčio mokėjimo, kompensaciją. Nacionalinis teismas turi pats atlikti būtinus patikrinimus šiuo klausimu.

Lygiavertiškumo principo laikymasis reiškia, kad atitinkama nacionalinė taisyklė turi būti vienodai taikoma tiek Sąjungos teisės, tiek nacionalinės teisės pažeidimu grindžiamiems ieškiniams, kurių dalykas ir pagrindas panašūs. Vis dėlto šis principas negali būti aiškinamas kaip įpareigojantis valstybę narę savo palankiausią vidaus tvarką taikyti visiems pareiškiamiems ieškiniams, susijusiems su tam tikra teisės sritimi. Siekdamas užtikrinti tokio principo laikymąsi, nacionalinis teismas, kuris vienintelis tiesiogiai žino nacionalinės teisės procesines ieškinių dėl grąžinimo pareiškimo prieš valstybę taisykles, turi patikrinti, ar taisyklės, skirtos vidaus teisėje iš Sąjungos teisės kylančių asmenų teisių apsaugai užtikrinti, atitinka šį principą, ir išnagrinėti tariamai panašių vidaus teise grindžiamų ieškinių dalyką ir esmines aplinkybes. Šiuo tikslu nacionalinis teismas turi įvertinti atitinkamų ieškinių panašumą, atsižvelgdamas į jų dalyką, pagrindą ir esmines aplinkybes.

(žr. 28–31, 34 punktus ir rezoliucinę dalį)

Byla C-591/10

Littlewoods Retail Ltd ir kt.

prieš

Her Majesty’s Commissioners of Revenue and Customs

(High Court of Justice (England & Wales), Chancery Division prašymas priimti prejudicinį sprendimą)

„Antroji ir Šeštoji PVM direktyvos — Pirkimo mokestis — Permokos grąžinimas — Palūkanų mokėjimas — Taisyklės“

Sprendimo santrauka

Europos Sąjungos teisė — Privatiems asmenims suteiktos teisės — Pažeidžiant Sąjungos teisę surinkti mokesčiai — Pridėtinės vertės mokesčio grąžinimas kartu su palūkanomis nuo jo sumos — Taisyklės — Nacionalinės teisės taikymas — Ribos — Veiksmingumo ir lygiavertiškumo principo laikymasis — Patikrinimas, kurį turi atlikti nacionalinis teismas

(Tarybos direktyvos 77/388 11 straipsnio C skirsnio 1 dalis)

Sąjungos teisę reikia aiškinti taip, kad pagal ją reikalaujama, jog per didelę pridėtinės vertės mokesčio sumą, kurią atitinkama valstybė narė surinko pažeisdama Sąjungos teisės nuostatas pridėtinės vertės mokesčio srityje, sumokėjęs apmokestinamasis asmuo turėtų teisę susigrąžinti pažeidžiant Sąjungos teisę surinktą mokestį ir gauti palūkanas nuo šio mokesčio sumos. Nacionalinėje teisėje laikantis veiksmingumo ir lygiavertiškumo principų turi būti nustatyta, ar palūkanos nuo pagrindinės sumos turi būti skaičiuojamas pagal paprastųjų palūkanų, sudėtinių palūkanų ar kitą palūkanų sistemą.

Atsižvelgiant į veiksmingumo principą, pagal kurį valstybei narei draudžiama daryti taip, kad Sąjungos teisės suteiktų teisių įgyvendinimas taptų praktiškai neįmanomas ar per daug sudėtingas, nacionalinės taisyklės, būtent susijusios su galbūt mokėtinų palūkanų skaičiavimu, turi nekliudyti apmokestinamajam asmeniui gauti adekvačią nuostolių, patirtų dėl neteisėto pridėtinės vertės mokesčio mokėjimo, kompensaciją. Nacionalinis teismas turi pats atlikti būtinus patikrinimus šiuo klausimu.

Lygiavertiškumo principo laikymasis reiškia, kad atitinkama nacionalinė taisyklė turi būti vienodai taikoma tiek Sąjungos teisės, tiek nacionalinės teisės pažeidimu grindžiamiems ieškiniams, kurių dalykas ir pagrindas panašūs. Vis dėlto šis principas negali būti aiškinamas kaip įpareigojantis valstybę narę savo palankiausią vidaus tvarką taikyti visiems pareiškiamiems ieškiniams, susijusiems su tam tikra teisės sritimi. Siekdamas užtikrinti tokio principo laikymąsi, nacionalinis teismas, kuris vienintelis tiesiogiai žino nacionalinės teisės procesines ieškinių dėl grąžinimo pareiškimo prieš valstybę taisykles, turi patikrinti, ar taisyklės, skirtos vidaus teisėje iš Sąjungos teisės kylančių asmenų teisių apsaugai užtikrinti, atitinka šį principą, ir išnagrinėti tariamai panašių vidaus teise grindžiamų ieškinių dalyką ir esmines aplinkybes. Šiuo tikslu nacionalinis teismas turi įvertinti atitinkamų ieškinių panašumą, atsižvelgdamas į jų dalyką, pagrindą ir esmines aplinkybes.

(žr. 28–31, 34 punktus ir rezoliucinę dalį)